అలంగీర్ ఆలం

అలంగీర్ ఆలం భారతదేశంలోని జార్ఖండ్ రాష్ట్రానికి చెందిన రాజకీయ నాయకుడు. ఆయన పాకుర్ నియోజకవర్గం నుండి 2000, 2004, 2014, 2019 ఎన్నికలలో నాలుగుసార్లు ఎమ్మెల్యేగా ఎన్నికై 20 అక్టోబర్ 2006 నుండి 12 డిసెంబర్ 2009 వరకు జార్ఖండ్ అసెంబ్లీ స్పీకర్‌గా పని చేశాడు.
రాజకీయ జీవితం
అలంగీర్ ఆలం తన మామ హాజీ ఎనుల్ హక్ వారసుడిగా రాజకీయాలలోకి వచ్చి 1995లో జరిగిన శాసనసభ ఎన్నికలలో పాకూర్ నుండి కాంగ్రెస్ అభ్యర్థిగా పోటీ చేసి బీజేపీ అభ్యర్థి బేణి ప్రసాద్ గుప్తా చేతిలో ఓడిపోయి ఆ తరువాత 2000లో జరిగిన ఎన్నికలలో తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తర్వాత 2004 లో రెండోసారి ఎమ్మెల్యేగా గెలిచి 20 అక్టోబర్ 2006 నుండి 12 డిసెంబర్ 2009 వరకు జార్ఖండ్ అసెంబ్లీ స్పీకర్‌గా పని చేసి 2009లో జరిగిన ఎన్నికల్లో ఓడిపోయాడు. అలంగీర్ ఆలం ఆ తరువాత 2014,  2019లో ఎమ్మెల్యేగా ఎన్నికై కాంగ్రెస్ పార్టీ శాసనసభా పక్ష నేతగా ఆ తరువాత హేమంత్ సోరెన్ మంత్రివర్గంలో 29 డిసెంబర్ 2019 నుండి  పార్లమెంటరీ వ్యవహారాల,  గ్రామీణాభివృద్ధి శాఖ మంత్రిగా పని చేసి ఎన్‌ఫోర్స్‌మెంట్ డైరెక్టరేట్ (ఈడీ) అరెస్ట్ చేయడంతో 2024 జూన్ 11 మంత్రి పదవికి రాజీనామా చేశాడు.

మూలాలు

వర్గం:జార్ఖండ్ వ్యక్తులు
వర్గం:జార్ఖండ్ రాజకీయ నాయకులు